പീഡനക്കേസ്: യുവാവ് പിടിയില് കൊല്ലം: പട്ടികജാതി വിഭാഗത്തില്പ്പെട്ട പതിനഞ്ചുകാരിയെ തട്ടി കൊണ്ട് പോയി പീഡിപ്പിച്ച യുവാവ് അറസ്റ്റില്. ആലപ്പുഴ കഞ്ഞിക്കുഴി പതിനൊന്നാം മൈല് ചിറപ്പുറത്ത് വീട്ടില് കിരണ് 19 ആണ് പിടിയിലായത്. സാമൂഹ്യമാധ്യമത്തിലൂടെ പതിനഞ്ചു്കാരിയോട് സൗഹൃദംസ്ഥാപിച്ചശേഷം യുവാവ് സ്നേഹം നടിച്ച് പെണ്കുട്ടിയെ കടത്തി കൊണ്ട് പോവുകയായിരുന്നു. കഴിഞ്ഞ വെള്ളിയാഴ്ച രാവിലെ വീട്ടില് നിന്നും ഇറങ്ങിയ പെണ്കുട്ടിയെ ബൈക്കില് കഞ്ഞിക്കുഴിയുളള കിരണിന്റെ വീട്ടില് എത്തിച്ചാണ് പീഡിപ്പിച്ചത്. പൊലിസ് നടത്തിയ അനേ്വഷണത്തില് പ്രതിയെ പെണ്കുട്ടിക്കൊപ്പം പിടികൂടുകയായിരുന്നു. വൈദ്യപരിശോധനയില് പീഢനം നടന്നതായി തെളിഞ്ഞതിനെ തുടര്ന്ന് ഇയാള്ക്കെതിരെ ബലാല്സംഗ കുറ്റം ചുമത്തി അറസ്റ്റ് ചെയ്യുകയായിരുന്നു. പെണ്കുട്ടിയെ കാണാനില്ലെന്ന് മാതാപിതാക്കള് നല്കിയ പരാതിയിലാണ് അറസ്റ്റ്. ചാത്തന്നൂര് അസിസ്റ്റന്റ് കമ്മീഷണര് ജി. ഗോപകുമാര്, കൊട്ടിയം ഇന്സ്പെക്ടര് ജിംസ്റ്റല്, എസ്.ഐമാരായ സുജിത്ത് ജി. നായര്, ആശാ വി. രേഖ, ഷിഹാസ്, ഗിരീശന്, അഷ്ടമന്, എ.എസ്.ഐ സുനില്കുമാര് എന്നിവരടങ്ങിയ സംഘമാണ് പെണ്കുട്ടിയെ കണ്ടെത്തി പ്രതിയെ പിടികൂടിയത്.